حسن الصّباح كان شخصية فزة.
- الله الله. - الله الله.
- لإن روحي موصولة بروحكم. - الله الله.
- مُقنع في حديثه وعينيه ساحرة. - الله الله.
وأنا روحي فداكم.
روحي فداء صاحب مفتاح الجنة.
يقدر يقنع الإنسان بسهولة إنه يبيع روحه ويقتل ويتقتل كمان.
زيد ابن سيحون باعله روحه.
صدقتك وصدقت إنك راجل إِلَهي.
لحد ما أيقنت إنك شيطان.
بتحركه نفسه وأغراضه.
وجه وقت دفع التمن.
دنيا زاد باعت روحها
ودفعت التمن.
أهرب معاكم!
وأسيب القلعة!
- أسيب مُلكي! - مش مُلك.
ده جحيم.
الهادي
قرر يكمل في طريق حسن
وجه وقت دفع التمن.
يحيى خاطر بروحه للإنتقام
وجه وقت دفع التمن.
بدايات صغيرة
السمع والطاعة يا سيدنا.
هي اللي بتوصلنا للنهاية.
شكرًا للداعي العدل.
وعلشان تعلم يا زيد يا ابن سيحون
إن ربنا سبحانه وتعالى حكمه العدل
وأن من قتل يقتل ولو بعد حين
أنا همنح شرف تنفيذ حكم قتلك
لشاب أنت قتلت أبوه وأمه.
يحيى
أمر سيدنا.
أنا قتلت أبوك وأمك بأوامر منه هو.
هو اللي أمرني بكده.
أنا اللي أمرته فعلاً بقتلهم.
بس لإنهم كفار مش مؤمنين زيك يا يحيى.
ومنحتك شرف قتله علشان تبقى أخدت بتار أبوك وأمك.
كده أنت قتلت كافر قتل كفار.
خدوا سيفه منه واحبسوه في محبس زيد ابن سيحون.
لحد ما أشوف هعمل معاه إيه.
إنتهت المحاكمة.
تعجبت من طول صبرك على الشاب
حتى ما ظنيت إنك فعلاً بتحبه.
وتخطط له يكون له مكانة كبيرة.
الحياة داخل قلعة ألموت محتاجة نوع من التسلية يا برزك.
صحيح هي تسلية خطيرة، لكن ممتعة.
فخلي بالك.
يعني إيه ما فيش باطنيين في أصفهان؟
تركوا بيوتهم.
ما فيش اي أثر لحد منهم.
وإزاي ما حدش تابعهم؟
أنت شغلتك إيه؟
مراقبينهم
وعيوننا على بيوتهم ليل ونهار.
لكن رجالتهم كانوا بيخرجوا للسوق
ونسائهم وأطفالهم بيفضلوا في البيوت
في يوم لبسوا كل النساء والأطفال لبس رجالة وخرجوا للسوق.
دابوا وسط الناس
ما رجعوش لبيوتهم تاني.
- دابوا وسط الناس معناها إنك أعمى. - مولاي أنا...
أنت العمى يليق بيك.
لإن عينيك خلاص مش بتشوف.
دنهار!
اخلع عيون كبير البصاصين.
وبعدها ابقى خلي حد يوصله بيته.
- مساعدة الأعمى ثواب. - مولاي الوزير أرجوك!
مولاي!
إنكسار قلعة ابن الحافظ هي الليالي السودة اللي بنعيشها يا برزك.
مازلنا القلعة المنيعة اللي عمرهم ما هيقدروا عليها.
روح الأتباع هي الأهم.
روحهم في الحضيض.
مؤمن واحد يحس بالقلق وقلة الأمان في اي مكان
معناها إني ما أنمش.
سيدنا هون على نفسك.
احنا لازم نعمل اي حاجة
ترجع ثقة أتباعنا بنفسهم وبالله.
حدث يزلزلهم.
بس احنا مش جيش بالمعنى المعروف عشان نزلزلهم!
زلزلت النفوس مش بالجيوش يا برزك.
لكن ممكن قتل شخص واحد
يقلق بلد بأكملها.
مين أعظم شخص عندهم؟
- السلطان. - أو الخليفة.
هما بيقولوا إن هما أتباع لخليفة المسلمين في بغداد.
إذا قتل الرأس الأكبر منهم
أمر مش سهل ومش هين.
حدث رهيب وجلل.
الأتباع كمان لازم يتطمنوا
ابعتوا لهم اللي يطمنهم بالمال وبالكلام.
وخليهم ينقلوا بيوتهم على أطراف المدينة.
خلي السلطان يفرح
ويحس إن خلاص ما فيش مؤمنين على أرضه.
لحد ما ييجي المعاد ويخبرني بيه مولانا الإمام في الباطن.
وساعتها هندم السلطان على كل اللي عمله في أتباعي.
أوامر سيدنا.
برزك!
إيه قولك في الهادي؟
شاب طيب وهيكون فارس في المستقبل.
أنت كده ما تعرفوش.
الهادي مُلهم.
وليه نور خاص.
وصاني بيه مولانا الإمام.
إمبارح شفته نايم في مخدعه وغرفته منورة بدون مشاعل.
والملايكة بتحرسه.
ما شاء الله!
ده اللي إتسمحلي بس إني أحكيه.
بس هو مقامه أعلى من كده.
انشر اللي شفته بين أتباعنا المؤمنين في القلعة.
وعايز حد يجيب لي يحيى عندي.
مش شايف بقى يحيى إن الأوان
إننا نفتح قلوبنا لبعض؟
قلعة ألموت ما فيهاش ظاهر وبطان.
ما فيهاش غير قلوب صادقة.
وألسنة لا تنطق إلا بالحق.
أنت يا يحيى دخلت قلعة ألموت مش عشان تاخد بتار أبوك وأمك
لأ.
علشان تقتل حسن الصّباح.
دخلت بنية قتل واحد
يساوي عند ربنا كل المسلمين.
اي جنون صورهولك عقلك!
اي خدعة خدعهالك الشيطان!
تقدر تقول اي شرف
أو اي إزاحة لأكبر مصيبة حلت على الإسلام والمسلمين.
الإسلام في ظني هو إسلام واحد صافي
ليله زي نهاره.
لكن النفوس المريضة والأطماع هي اللي شوهته.
كلامك في ريحة من تعاليم الغزالي.
شيخي وأستاذي.
راجل جميل
ولولا ضلاله لكان له شأن عظيم.
للأسف
سخر علمه في خدمة أهل الضلال!
ده كلامك.
لكن نقدر نقول إنه أنقذ الأمة من الضلال.
وأحياها في وقت كانت ممكن تغرق فيه في الأفكار الضالة.
أفكاركم وأفكار غيركم.
كل أما قلبي يقولي
أنهي هذا النقاش العبثي معاك يا يحيى
عقلي يقولي لأ.
ممتع جداً
الحوار مع الموتى.
أنا يا ابني أملك القدرة على هدايتك
وفي أقل وقت ممكن
وبالحجة وبالبرهان.
لكني شفت في عينيك إنك من أهل الهلاك.
إيه رأيك نتكلم عن الحب؟
الحب!
اه
الحب.
زي مثلا حب الشاب يحيى ابن المؤذن
للفتاة الجميلة نورهان
اللي في قلعة حسن الصّباح.
أسطورة هيتحكي عنها
عن شاب وجد حبيبته في بيت عدوه!
للدرجة دي بتحبها؟!
يبقى أكيد هتصعب عليك إنها تترمي من فوق قلعة ألموت وبإديك.
تقدر تفدي نورهان بإيه يا يحي؟
أنا هجاوبك.
المساومة هنا ما بين الأتنين
الحب
والعقيدة
مش عايز ترمي نورهان من فوق القلعة بإيديك
لإني هأمرك بكده وهتنفذ.
أو إنك تنفذ أوامر أمير المؤمنين حسن الصّباح وتقتل أمير الكفار.
اللي Hنتم بتسموه الخليفة العباسي.
لو عرفت تقتله وترجع سالم كلمة شرف
أنت ونورهان هتخرجوا من عرين حسن الصّباح
سالمين.
فكر
وأنا عارف إنه دائما أصعب الأشياء
الإختيار.
زيد ابن سيحون دمية في إيد حسن الصّباح.
يرخي الخيط زيد يقر إنه صديق مُقرب.
يشد الخيط زيد ابن سيحون عبد ذليل.
حجر من أحجار القلعة
يطلع عليه حسن الصّباح ويوصل للسما.
صدقته يا برزك أميد!
صدقته!
خليك مصدقه لحد ما تشوف بعينك إزاي رقبتك بتطير.
وعينك جواها طايرة من فوق القلعة وبتبص وتشوف وش حسن الصّباح الباسم.
أنت خروف الصّباح القادم يا صديقي.
طلبتني يا والدي.
اقعد.
النهاردة زيد ابن سيحون إتقتل.
- عرفت. - خاين
وكافر.
كنت بحبه وكان صديقي المقرب.
لكن حكم ربنا ما فيش فوقه شيء.
وقبله أصدرت حكم بقتل ابني الحسين
أغلى الناس
علشان المؤمنين تعرف إن حسن الصباح لا قيمةً لإنسان عنده
إلّا بالطاعة وبس
فاهم؟
فاهم.
وهو ده مربط الفرس
وسبب وجودنا في الحياة
أن الأقرب للإيمان والطاعة
هو بس الأقرب لينا
وكل المشاعر الإنسانية بتدفن تحت كرسي حسن الصباح
كرسي المُلك
كرسي الحُكم بإرادة الله
احنا مش ملوك
احنا حكام بإرادة الله
عباد ربنا استخلفها
حسن الصباح مش مجرد أمير لقلعة آلموت
أو أمير للمؤمنين
حسن الصباح هو همزة الوصل بين الخالق وبين الخلق
بعد مولانا الإمام
وبما إن مولانا الإمام مُستتر
فحسن الصباح هو همزة الوصل الوحيدة
بين الخالق والخلق
بس دي مكانة كبيرة جدًا
صعب يوصل لها مخلوق
"ذَٰلِكَ فَضْلُ اللَّهِ يُؤْتِيهِ مَن يَشَاءُ"
وبما إن سنة الحياة بتقتضي في النهاية إن كل حي يموت
فمين للمؤمنين بعدي؟
أنت
- أنا! - تخيل
ولإني عاهدت نفسي من الطفولة إن مفيش شيء اسمه مستحيل
ولو عايز حاجة في سابع سما أو سابع أرض
هوصل لها
فأنا قررت إني أصنع منك وريث حسن الصباح
لكن أنا شاب عادي
مش زيك ماعنديش نفس القدرات أو الهبة
أنا هخليك فوق ما يتصور خيالك
هخليك نسخة طبق الأصل من حسن الصباح
لحد ما تصدق إن أنت حسن الصباح
وبرزك أميد؟
خادم
مخلص
ومخلص دي لحد دلوقتي
إنما أنت الهادي
الهادي ابن حسن الصباح
من الليلة
هنصنع سوا إمام كبير
يملك قلوب الناس
وأول مهمة يا هادي هتكون مهمة عائلية
أنا عايزك تروح لدنيا زاد
وتقولّها إن أبوكي عايز ينهي معاها الخلاف
وتسلمنا الجارية اللي عندها
وطمنها
قولها إن احنا مش هنعمل حاجة للبنت
هنخليها في غرفة خاصة لحد ما حبيبها ييجي ياخدها
ويمشي بيها كمان من قلعة آلموت
روح
روح وهدعيلك
خايف
هي تخوف فعلًا
لكن ماتخافش عدائها ليَّ أنا بس
إنما أنت هتعاملك كويس
روح
أمي و...
خديجة ونورهان
مش موجودين
مش موجودين فين؟
مش موجودين في القلعة هربوا
وأنا اللي ساعدتهم يهربوا
دنيا زاد وخديجة مش في قلعة آلموت
وأنت اللي هربتهم مني
شجاع
شجاع يا هادي أنك قولت الحقيقة
صحيح عجلتها وصحيح خدعتني
لكن قولتها في وشي
في نفس اللحظة اللي باخد فيها أيدك علشان أطلعك سلم
يوصلك لمكانة دفعت عمري كله علشان أوصل لها
بتطعنني في ضهري
أي جنون صوره لك عقلك يا ابن الصباح؟!
لكن على قدر البلاء بيكون الرجال
ومفيش بلاء أكبر...
بإنك تشوف راس أمك وحبيبتي وزوجتي بين أيديك
يمكن المنظر ده يصنع منك راجل
هي كانت عايزة تشوف قبر أخويا واترجتني
- كانت هتموت نفسها وماقدرتش أخالفها.. - أمر موتها ده يخصني أنا، وأنا كفيل به
خلينا في وريثي ووحيدي دلوقتي
هتقتلني؟
أقتل وريثي!
ده حتى يبقى شيء مهين ومشين في حق حسن الصباح
الناس تقول إن أنا بقتل ولادي
الأولى تربيتك
هتعمل إيه؟
نتحاسب
في الأول طلبت منك تتعلم أصول الدين والعلم
فشربت الخمر
ودلوقتي بهيأك علشان تكون وريث حسن الصباح
فهربت أمك مني
تفتكر إيه جزاءك يا هادي؟
هحكم على نفسي
طبعًا
مش هتكون مسؤول عن المؤمنين!
هو إيه جزاء الشاب اللي بيخون أبوه؟
مش خيانة
لكل شيء تمن يا ابن الصباح
إمّا الهادي ابن حسن الصباح يقطع راس أمه
أو تعيش بقية حياتك تبكي زي النساء
وراسها بين أيديك
أنا مش هتحمل الحكم ده
لكن أنا أتحمل حكم الزوج اللي هربت منه زوجته
واتحمل حُكم الأب اللي ابنه الكبير تمرد عليه والصغير خانه
حسن الصباح مالك قلعة آلموت
وأمير المؤمنين، مش عارف يحكم بيته
حسن الصباح هيفضل منتظر حكمك العادل
تفضل في مخدعك وماتخرجش منه لحد ما أمك ترجع
وأنت وعمرك
على فين طريقكم؟
احنا في طريقنا لأصفهان
رايحين لمين هناك؟ وجايين منين؟
احنا كنا في قافلة وضلينا طريقنا وراجعين
طب ما تقعدي معانا؟
هو أنت ماعندكش مروءة العرب؟
هو أنتم معاكم حد من أتباع حسن الصباح؟
ما تسيبونا في حالنا بقى
ده مخدعك
ويمكن يكون قبرك كمان
يا إمّا تتولد من جديد يا إمّا الموت هيطهرك
أسرع فارس وأسرع فرس
دنيا زاد وخديجة يكونوا عندي هنا في قلعة آلموت
عدى وقت على هروبهم زي ما عرفت
هروب دنيا زاد وخديجة من القلعة
أمر لا يُغتفر يا برزك
أكيد حد سهل خروجهم
رجوعهم أمر مهم
لو وصل السلطان مش هيرحمهم
ولو رجعوا أنت مش هترحمهم
عدم رحمتي ليهم، رحمة لينا كلنا
اختيار مختار أمر بسيط
لكن ضمان سرعة وصوله ليهم
امر مش بسيط يا سيدنا
أنا عايزك تبعت مختار تاني ورا يحيى ابن سعيد المؤذن
- يقتله. - ومهمة يحيى ابن سعيد؟
برزك
هو لو يحيى عرف إن حبيبته مش تحت أيدينا في القلعة
تفتكر هيكمل مهمته؟
أوامر سيدنا
قبل ما يوصل يحيى لبغداد يكون اتقتل
وطبعًا الخبر ده سر بيني وبينك وبين الشابين
ولو رجعوا أحياء يتقتلوا
وأكيد مش محتاج أقولّك يا برزك
إن لو السر ده اتسرب مش هيكون فيه وجود لبرزك أميد
فاهم يا سيدنا
مالقيناش ملجأ لينا بعد الهروب من قلعة الشيطان إلّا بيتك
بعلمي بمروءتك وشهامتك وشجاعتك
فإن كان الأمر يكلفك العناد أو يعرضك للخطر.
فلا تفتح لنا بابك
وأنا أقّدّر وأعذّر
وإن فتحت لنا بابك كما أظن
وظني فيك حسن
فهو الجميل الذي يطوق عنقي للأبد
دنيا زاد
إن أنجاها الله من جحيم حسن الصباح
هتاكل يا عمر؟
خير؟
مأظنش!
ليه؟
أنا ماقدرش استحمل اللي مكتوب في الرسالة
للدرجة دي المطلوب صعب؟
الطلب فيه رقبة عمر الخيام
أه، طيب أنا...
هروح أشوف اللي ورايا
اصل الحمّام يضرب يقلب
وأنت صُحبتك مافيهاش غير الأذى يا عمر
انا لو عليَّ، أقوم معاك
للدرجة دي
لدرجة أنك تشتغل بلّان
والله أرحم
ابشروا وافرحوا
زي ما دخلتم حلم الجنة
سيدنا بينتظركم
وبيوعدكم بدوام النعيم فيها
سواء قُتلتم أو رجعتم
انطلقوا على بركة الله يا منصورين
أكرمك الله
فين بيت عمر الخيام؟
هو البيت الكبير اللي هناك ده
- السلام عليكم. - عليكم السلام
قولي لمولاكي إن دنيا زاد على بابه
واسأليه تدخل ولّا تمشي
نورتي بيت عمر الخيام
أهلًا بيكي أنتِ وضيوفك
اتفضلوا
عمري ما خاب ظني فيك
دخلي مولاتك واللي معاها مخدع النساء
وشوفي كل طلباتهم
اتفضلوا
واضح إن الطريق صعب علينا احنا الأتنين
بس مفيش قدامي اختيار تاني